[{"text_idx": "#000000", "text": "Martxoaren 8a, emakume langileen eguna, gertuago dugu eta eskualdean antolatutako ekimenak ezagutzera eman dituzte."}, {"text_idx": "#000001", "text": "Hitzaldiak, mobilizazioak, antzerkia, ibilaldiak, otorduak eta erakusketak. Eskualdeko emakumeek* modu askotan aldarrikatuko dituzte haien eskubideak emakume langileen nazioarteko egunarengatik. Gainera, eskualdea osatzen duten udalerri guztietan. Ikusi egitaraua:"}, {"text_idx": "#000003", "text": "Udalek gainera, urtero bezala, adierazpen instituzionala ere egin dute. Aurten \"anitzak gara, orain askeak\" lelopean, emakumeek* jasaten duten indarkeria estetikoa nabarmendu nahi izan dute: \"Emakumeen askatasuna baldintzatuta dago genero estereotipoengatik, edertasun eredu zehatz batzuetan oinarrituta daudenak, askotan irrealak eta utopikoak, eta emakumeen gorputzen aniztasunarekin bat egiten ez dutenak\"."}, {"text_idx": "#000004", "text": "Egitarau horretatik kanpo, atzo, Imotzen, kafe solasaldia egin zuten udaletxean, Etxalekun. \"Komunitarioa indarkeria matxisten aurrean\" izenburupean Miren Ziaurriz Vidal izan zuten hizlaria eta, gainera, Esther Carrizorekin clown-cusiones monologoa. Jende mordoxka bildu zirela esan digute, oso gustura izan zirel aeta indarrak batzeko balio izan diela. Martxoaren 8an ez dira Imotzen bilduko, eskualdeko gainontzeko hitzorduetara batuko dira."}]